Judd Reid

Judd Reid (s. 1971 Melbourne) on australialainen karateka. Hän on Byakuren Kaikan karaten World Kumite Organization -liiton maailmanmestari ja suoritti liiton alla sadan miehen kumiten.

Alkuvuodet
Reid innostui nuorena kamppailulajeista elokuvien myötä, jolloin hän ihannoi Bruce Leetä, Jean-Claude Van Dammea ja Karate Kidia. Reid etsi paikallisesta lehdestä lähintä kamppailusalia ja aloitti harjoittelemaan Kyokushinia 12-vuotiaana Ed Bradshawnin opissa, mutta kahden vuoden jälkeen hänen Kyokushin sali sulettiin, jonka myötä Reid meni Eddie Eminin oppiin St. Kilda saliin Australiassa.Episode 1: Shihan Judd Reid the-martial-way.com 2017 Viitattu 1.11.2020  Hän matkasi sittemmin 1990 uchideshiksi Mas Oyaman luo Japaniin, jossa hän harjoitteli tuhat päivää vuoteen 1993 saakka.Judd Reid  fighterinterviews.com 8.7.2018 Viitattu 1.11.2020  Hän muutti sen jälkeen Ruotsiin kuudeksi kuukaudeksi opettamaan eri saleilla karatea, jonka jälkeen Reid palasi takaisin Japaniin harjoittelemaan karatea ja työskentelemään osa-aikaisena eri ammateissa. Lopulta hän muutti takaisin Australiaan, jossa hän jatkoi kilpa-uraansa karaten lisäksi myös potkunyrkkeilyssä.

Kilpaura
Reid palasi Australiaan, jossa hän jatkoi kilpailemista ja sijoittui vuosina 1994 ja 1997 toiseksi Australian Openissa ja hävisi jälkimmäisellä kerralla Walter Schnaubeltille.Australian Open - IKO kyokushinresults.com Viitattu 1.11.2020 

Reid osallistui marraskuussa 1995 World Openiin, joka kesti kolme päivää. 168 ottelijan turnauksessa Reid onnistui selvittämään tiensä viimeiseen päivään, jossa oli jäljellä 32 parasta ottelijaa. Hän kuitenkin hävisi ensimmäisellä kierroksella Masayoshi Takakulle.6th World Open Tournament, kyokushinresults.com. Viitattu 5.2.2020 

Reid saavutti 1998 muun muassa yhdessä Garry O’Neillin kanssa MM-pronssia joukkuekumitessa. Sen jälkeen hän erosi International Karate Organizationista ja siirtyi toiseen liittoon. Hän voitti muun muassa WRKA Ring -karatemestaruuden 2004. Vuonna 2006 hän oli voittamassa pronssia Riyu-Jitsu turnauksessa Abu Dhabissa ja voitti vielä Victoria osavaltion raskaansarjan mestaruuden.Judd Reid: The Young Lions, the-martial-way.com. Viitattu 5.2.2020  

World Kumite Organization
Muutettuaan Thaimaahan Reid oli alun perin ajatellut harjoittelevansa thainyrkkeilyä, kunnes löysi salin, jossa harjoiteltiin useita eri lajeja. Pian hän alkoi itse opettamaan harjoittelijoille Kyokushin karatea. Hän kilpaili 2008 WKO-liiton kisoissa, joista Reid saavutti Byakuren Kaikan tyylisuunnan raskaansarjan MM-pronssia 2008 voitettuaan mitalikamppailussa Arai Hayaton.2008 2nd Byakuren World Tournament Results, world-kumite.org. Viitattu 5.2.2020  Hän oli samana vuonna mukana myös WKO-liiton kolmipäiväisen MM-kisojen avoimessa sarjassa. Reid eteni 30 ottelijan turnauksessa loppuotteluun saakka, jossa hän hävisi maailmanmestaruuden Amirhamzeh Fathille.2008 World Kumite Championships Results, world-kumite.org. Viitattu 5.2.2020 

Reid saavutti marraskuussa 2009 Byakurenin All Japan turnauksessa raskaansarjan pronssia.Results of the 25th All Japan Karate Contest, byakuren.com. Viitattu 5.2.2020 

Reid osallistui 2010 toistamiseen World Kumite -liiton avoimeen sarjaan MM-kisoissa, joissa hän eteni jälleen loppuotteluun saakka ja kohtasi taas Fathin, jolle hän oli hävinnyt kaksi vuotta aiemmin. Tällä kertaa Reid vei mestaruuden.2010 World Kumite Championships Results, world-kumite.org. Viitattu 5.2.2020 

Kilpauran jälkeen
Reid suoritti Kyokushinin sadan miehen kumiten WKO-liiton alla Osakassa 2011, josta tehtiin myös dokumentti. Hän julkaisi vuonna 2016 kirjan The Young Lions, jossa Reid kertoo ajastaan harjoitellessaan Kyokushinin perustajan Mas Oyaman opissa tuhat päivää. Hän perusti Australiaan oman Kyokushin salin Chikara, joka ei kuulu mihinkään liittoon.

Lähteet

Luokka:Australialaiset karatekat
Luokka:Kyokushinin harjoittajat
Luokka:Vuonna 1971 syntyneet
Luokka:Elävät henkilöt